CELEX: 32008R1086
Language: da
Date: 2008-11-05 00:00:00
Title: Kommissionens forordning (EF) nr. 1086/2008 af 5. november 2008 om ændring af forordning (EF) nr. 1438/2003 om gennemførelsesbestemmelser til EF's flådepolitik som fastsat i kapitel III i Rådets forordning (EF) nr. 2371/2002

6.11.2008   
            
            
               DA
            
            
               Den Europæiske Unions Tidende
            
            
               L 297/9
            
         
      KOMMISSIONENS FORORDNING (EF) Nr. 1086/2008
   af 5. november 2008
   om ændring af forordning (EF) nr. 1438/2003 om gennemførelsesbestemmelser til EF's flådepolitik som fastsat i kapitel III i Rådets forordning (EF) nr. 2371/2002
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (1), særlig artikel 12, stk. 1, og
   ud fra følgende betragtninger:
   
               (1)
            
            
               Ifølge artikel 12 i forordning (EF) nr. 2371/2002 skal Kommissionen fastsætte referenceniveauer for hver medlemsstat udtrykt i BT og kW for den samlede fiskerikapacitet for EF-fiskerfartøjer, der fører den pågældende medlemsstats flag. Disse referenceniveauer er fastsat ved Kommissionens forordning (EF) nr. 1438/2003 af 12. august 2003 om gennemførelsesbestemmelser til EF's flådepolitik som fastsat i kapitel III i Rådets forordning (EF) nr. 2371/2002 (2).
            
         
               (2)
            
            
               I overensstemmelse med artikel 1 i forordning (EF) nr. 1438/2003 finder forordningen anvendelse på EF-fiskerfartøjers fiskerikapacitet med undtagelse af fartøjer, der udelukkende anvendes inden for akvakultur, eller er registreret i Frankrigs, Portugals og Spaniens yderste regioner.
            
         
               (3)
            
            
               Ifølge fodnote 1 i bilag I til forordning (EF) nr. 1438/2003 kan referenceniveauerne blive ændret for at tage hensyn til fartøjer, som fandtes den 31. december 2002, og som enten ikke var omfattet af FUP IV eller ikke registreret på det tidspunkt, hvor oversigten i bilaget blev udarbejdet.
            
         
               (4)
            
            
               Nederlandene meddelte den 26. september 2006 Kommissionen, at et antal fartøjer, hvis kapacitet indgår i referenceniveauet for denne medlemsstat, udelukkende anvendes inden for akvakultur, og anmodede Kommissionen om at sænke referenceniveauet for den samlede fiskerikapacitet for EF-fiskerfartøjer, der fører det nederlandske flag, med 15 540 BT og 39 258 kW.
            
         
               (5)
            
            
               Det nuværende referenceniveau for den irske flåde omfatter ikke en del af de mindre fartøjer, der hovedsagelig fisker efter ikke-kvoterede arter. Kapaciteten for disse fartøjer var medtaget i FUP IV-målene, men registreringen af fartøjerne var ikke ført til ende, da referenceniveauerne blev fastsat. Den 4. april 2008 forelagde Irland Kommissionen den endelige liste over fartøjer og anmodede Kommissionen om at ændre referenceniveauet for den irske flåde i overensstemmelse hermed. Endvidere skal fiskerikapaciteten for muslingeskrabere, som ikke tidligere var registreret, tages i betragtning. Referenceniveauerne for Irland bør derfor hæves med 1 719 BT og 14 608 kW.
            
         
               (6)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Fiskeri og Akvakultur —
            
         UDSTEDT FØLGENDE FORORDNING:
   Artikel 1
   Bilag I til forordning (EF) nr. 1438/2003 erstattes af teksten i bilaget til nærværende forordning.
   Artikel 2
   Denne forordning træder i kraft på dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. november 2008.
      
         
            På Kommissionens vegne
         
         Joe BORG
         
         
            Medlem af Kommissionen
         
      
   
   
      (1)  EFT L 358 af 31.12.2002, s. 59.
   
      (2)  EUT L 204 af 13.8.2003, s. 21.
   
      BILAG
      
         
            »BILAG I
            Referenceniveauer efter medlemsstat (1)
            
            
                        Medlemsstat
                     
                     
                        Referenceniveauer
                        1. januar 2003
                     
                  
                        R(BT) 03
                        
                     
                     
                        R(kW) 03
                        
                     
                  
                        Belgien
                     
                     
                        23 372
                     
                     
                        67 857
                     
                  
                        Danmark
                     
                     
                        132 706
                     
                     
                        459 526
                     
                  
                        Tyskland
                     
                     
                        84 262
                     
                     
                        175 927
                     
                  
                        Grækenland
                     
                     
                        119 910
                     
                     
                        653 497
                     
                  
                        Spanien (eksklusive den kapacitet, der var registreret på De Kanariske Øer den 31. december 2002)
                     
                     
                        728 344
                     
                     
                        1 671 739
                     
                  
                        Frankrig (eksklusive FUP IV-målene for fartøjskategorierne i de franske oversøiske departementer)
                     
                     
                        230 257
                     
                     
                        920 969
                     
                  
                        Irland
                     
                     
                        88 700
                     
                     
                        244 834
                     
                  
                        Italien
                     
                     
                        229 862
                     
                     
                        1 338 971
                     
                  
                        Nederlandene
                     
                     
                        197 599
                     
                     
                        487 809
                     
                  
                        Portugal (eksklusive FUP IV-målene for fartøjskategorierne på Azorerne og Madeira)
                     
                     
                        171 502
                     
                     
                        412 025
                     
                  
                        Finland
                     
                     
                        23 203
                     
                     
                        216 195
                     
                  
                        Sverige
                     
                     
                        51 993
                     
                     
                        261 028
                     
                  
                        Det Forenede Kongerige
                     
                     
                        286 120
                     
                     
                        1 129 194
                     
                  
                        I alt
                     
                     
                        2 367 830
                     
                     
                        8 039 571
                     
                  
      
      
         (1)  Referenceniveauerne kan blive ændret for at tage hensyn til fartøjer, som fandtes den 31. december 2002, men som enten ikke var omfattet af FUP IV eller ikke registreret på det tidspunkt, hvor denne oversigt blev udarbejdet.«